OSNOVNA ŠKOLA SESVETSKA SOPNICA

SESVETE, SOPNIČKA 69

PROVEDBENI PLAN RADA OD 25. SVIBNJA 2020.

Hrvatski zavod za javno zdravstvo izdao je 20. svibnja 2020. **Upute za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koje imaju pomoćnika u nastavi** ( u daljnjem tekstu Upute HZJZ-a).

Rad u školama u sadašnjim epidemiološkim uvjetima uz poštivanje Uputa HZJZ smatra se jednako sigurnim za djecu i zaposlenike kao i rad od kuće odnosno ostanak kod kuće te se omogućuje uključivanje sve djece u školu.

TEMELJNE ODREDBE

Važno je provoditi i poštivati opće mjere sprječavanja širenja zaraze.

**1. Fizički razmak**

Svi zaposlenici škole dužni su međusobno, u kontaktu s roditeljima i strankama održavati preporučeni **fizički razmak – 1,5m.**

Pri ulasku, izlasku, ispred ulaza također treba poštivati fizički razmak.

**2. Dnevno mjerenje temperature**

Svi zaposlenici obvezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao već se javljaju ravnatelju i izabranom liječniku obiteljske medicine.

Kod dolaska na posao svim se zaposlenicima svakodnevno mjeri tjelesna temperatura beskontaktnim toplomjerom i oni dežurnoj osobi na porti prijavljuju imaju li respiratorne smetnje.

Školski beskontaktni toplomjer reagira na povišenu temperaturu (37,3 i veću). Ukoliko se pokaže povišena temperatura izmjerit će se temperatura i standardnim toplomjerom pod pazuhom te se to mjerenje uzima kao relevantno.

Škola vodi evidenciju o vrijednostima izmjerene tjelesne temperature i eventualnom postojanju respiratornih simptoma.

**3. Ulazak u školu**

Pri ulasku u školu **svi** (zaposlenici, učenici i posjetitelji) moraju dezinficirati obuću i ruke prema uputi za dezinfekciju ruku.

Svi zaposlenici dužni su dezinficirati svoje mobitele.

PRIHVAT UČENIKA

1. Dežurni učitelji

Jedan dežurni učitelj prihvaća učenike u pred prostoru, upozorava ih na dezinfekciju obuće i pomaže pri dezinfekciji ruku.

Drugi dežurni učitelj dežura na hodniku i nadzire ulazak učenika u učionicu.

Učenici ulaze u svoju učionicu, odlažu jaknu na stolicu, školsku torbu pored klupe. U dogovoru s učiteljicom prije i tijekom nastavnog rada peru ruke sapunom i vodom.

RAD S UČENICIMA

Učitelji i stručni suradnici moraju poticati fizički razmak kao i pojačanu osobnu higijenu djece.

Učenike treba podsjećati da ne dodiruju usta, nos, oči i lice te da ne stavljaju ruke i predmete u usta, a kod kašljanja i kihanja da usta i nos prekriju laktom ili papirnatom maramicom. Papirnata maramica se baca u koš za otpad i peru se ruke.

Učenici ne dijele i ne posuđuju stvari.

Koliko god je moguće treba smanjiti fizički kontakt učenika iz jednog razrednog odjela s učenicima drugih razrednih odjela i drugim zaposlenicima škole.

Prolazak kroz zajedničke prostorije treba svesti na minimum uz poticanje učenika da ne dotiču površine ili predmete u prolazu.

Ne preporuča se nastava TZK u zatvorenom prostoru kao i aktivnosti na otvorenom koje uključuju bliski fizički kontakt.

Školsko zvono nije uključeno. Tijekom odmora učenici su u učionici ili vani na otvorenom.

Upozoriti učenike da ne ulaze u sanitarni prostor dok drugi učenik ne izađe.

Vježbati izlaženje iz učionice u slučaju potresa.

ŠKOLSKA PREHRANA

Školska prehrana u tjednu od 25. do 29. svibnja 2020. bit će organizirana kako slijedi:

|  |  |  |
| --- | --- | --- |
| Vrijeme | Razredni odjel | Prostor |
| MLIJEČNI OBROK | | |
| 8:45 | 1.a | Blagovaonica |
|  | 2.a | Učionica |
| 9:35 | 1.b | Učionica |
|  | 3.a | Učionica |
|  | 3.b | Učionica |
|  | 3.c | Učionica |
| RUČAK | | |
| 12:30 | 1.a | Blagovaonica |
| MLIJEČNI OBROK | | |
| 14.45 | 2.b | Blagovaonica |
|  | 4.a | Učionica |
|  | 4.b | Učionica |
|  | 4.c | Učionica |

Školski obroci su servirani na kolicima i u blagovaonici. Nema samoposluživanja.

ŠKOLSKA KUHINJA

U radu školske kuhinje potrebno se kao i do sada pridržavati implementiranih mjera HACCP sustava i dobre higijenske prakse.

Kod pripreme i serviranja hrane koristiti zaštitnu masku.

Obroci za mliječni obrok serviraju se pojedinačno u blagovaonici i na kolicima i dostavljaju ispred učionica prema izrađenom rasporedu

Ručak za učenike iz produženog boravka servira se pojedinačno u školskoj blagovaonici.

RAD TEHNIČKOG OSOBLJA

Pri ulasku u školu zaposlenici dezinficiraju obuću i ruke. U garderobu spremačice i kuharice ulaze jedna po jedna i presvlače se u radnu odjeću i obuću. Po presvlačenju peru ruke i dezinficiraju mobitele. Spremačice odlaze na teren po zaduženju. Zaduženja čišćenja i dezinficiranja po terenima izrađuje tajnica.

Svi zaposlenici škole dužni su pridržavati Upute HZJZ i ovoga provedbenog plana.

KLASA:602-02/20-01/09

URBROJ:251-458-20-01

Sesvete, 22. svibnja 2020.

Ravnateljica

Ljiljana Benčec Miklečić